શ્રી રમેશ મહેતાના આ હિન્દી પુસ્તકની પ્રસ્તાવનાના લેખક ડૉ. શ્રી અનિરુદ્ધ બાપુએ જણાવ્યું હતું કે, ડૉ. હેડગેવાર તથા શ્રી ગુરુજીના વિચારો જ આપણા માટે સંવિધાન છે. તેમના વિચારોનું અનુસરણ એ જ તેમના આપણને આશીર્વાદ છે. તેથી સંઘને કે સ્વયંસેવકોને કોઈના ય આશીર્વાદની આવશ્યકતા રહેતી નથી. સંઘ હંમેશા રાજસત્તાથી પર રહીને કાર્ય કરે છે તેમ જણાવીને શ્રી અનિરુદ્ધ બાપુએ ઉમેર્યું હતું કે આપણી નવી પેઢી ઉપર ગમે તેવાં સાંસ્કૃતિક આક્રમણો થતાં રહે તો પણ ભારતીય સંસ્કૃતિ એટલી બધી શક્તિશાળી છે કે આવાં વિદેશી આક્રમણો વચ્ચે પણ આપણી સંસ્કૃતિ અડગપણે ટકી રહી છે. સર્વ દેવતાઓ એક જ છે એવો વિશ્ર્વાસ ધરાવતી આપણી સંસ્કૃતિએ અમારા જ દેવતાનું પૂજન કરો એવું આદેશ ક્યારેય કર્યો નથી.